Rozo
Rozo (angl. Roseau) – miestas Vest Indijoje, Dominikos Sandraugos sostinė. 14,8 tūkst. gyventojų (2001). Išsidėstęs prie Rozo upės žiočių, kur ji įteka į Karibų jūrą. Tai pagrindinis šalies uostas, verslo ir transporto centras, eksportuojamos daržovės ir vaisiai. Miesto ekonomikai svarbus turizmo sektorius. XVIII a. čia pastatyta katalikų katedra, yra botanikos sodas, du kriokliai prie Trafalgaro pritraukia daug turistų. Prie miesto yra terminiai šaltiniai, gražūs lygumų kraštovaizdžiai.